Diari Oficial de la Generalitat Valenciana


Sumari del DOGV 2505, del 11-05-1995 (1995/901047)

RESOLUCIó de 2 de maig de 1995, de la directora general de l'Institut Valencià d'Administració Pública, per la qual es convoca un curs sobre Auditoria de Gestió en el Sector Públic, adreçat als empleats públics de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1995/05/02/(1)/dof/vci/html**

### Dades del document

Número de DOGV
:   2505

Data del DOGV
:   11-05-1995

Secció del DOGV
:   I. DISPOSICIONS GENERALS

Número del document
:   1995/901047


Data del document
:   02-05-1995

Organisme emissor


Tipus de document
:   Resolució

Descriptors 

:   * reciclatge professional
    * administració pública
    * verificació de comptes
    * formació en el lloc de treball

RESOLUCIó de 2 de maig de 1995, de la directora general de l'Institut Valencià d'Administració Pública, per la qual es convoca un curs sobre Auditoria de Gestió en el Sector Públic, adreçat als empleats públics de la Generalitat Valenciana.   
En col·laboració amb l'Institut Valencià d'Investigació i Estudis i atenent les necessitats concretes plantejades, l'IVAP convoca un curs sobre Auditoria de Gestió en el Sector Públic, adreçat als empleats públics de la Generalitat Valenciana.  
En l'esmentat curs es pretén proporcionar als assistents mètodes i tècniques d'auditoria operativa o de gestió per a analitzar i valorar la gestió de recursos públics en el triple aspecte de l'eficàcia, l'eficiència i l'economia de despeses.  
Per tot això, resolc:  
Primer  
Convocar, per a la seua realització en l'any 1995, el curs 10/95 sobre Auditoria de Gestió en el Sector Públic, amb una durada total de 30 hores, que es farà a València.  
Segon  
Integrar aquest curs, als efectes de la seua comptabilització com a quota per assistent i any, dintre de l'oferta de cursos del Pla de Formació IVAP'95.  
Tercer  
Establir que el curs va adreçat a titulats superiors amb responsabilitats i funcions en àrees d'auditoria, intervenció, gerència i direcció administrativa-financera, en l'àmbit de les administracions públiques i de les empreses públiques de la Generalitat Valenciana.  
Quart  
El curs es desenvoluparà durant els dies 1, 5, 6, 8, 12 i 13 de juny de 16.30 a 20.30, i el dia 15 de juny de 09.00 a 13.00 i de 16.00 a 18.30.  
Aquesta edició s'adreça a 20 funcionaris.  
Cinquè  
Respecte a les condicions per a la presentació d'instàncies i enviament de relacions prioritzades es tindrà en compte el següent:  
Els interessats hauran de presentar les sol·licituds en en les seues respectives conselleries, organismes autònoms o direccions territorials, fins al dia 18 de maig.  
Les relacions prioritzades s'hauran d'enviar a l'IVAP abans del dia 24 de maig.  
Sisè  
S'estableix un règim semblant al que regeix la resta dels cursos del pla de formació de l'IVAP respecte a l'expedició de certificats d'aprofitament i obligatorietat d'assistència continuada.  
Setè  
El professorat del curs estarà constituït per professors de l'IVIE.  
Vuitè  
Es fixen, com a continguts del curs, les següents unitats didàctiques següents:  
1. El control dels fons públics.  
2. Economia, eficiència i eficàcia: Definicions principis operatius.  
3. Auditoria d'economia, eficiència i eficàcia. Conceptes.  
 Fase I: planificació.  
 Fase II: anàlisi en detall.  
 Fase III: informe.  
4. Anàlisi d'experiències concretes.  
 L'experiència alemanya  
 L'experiència espanyola  
5. Conclusions.  
València, 2 de maig de 1995.- La directora general de l'IVAP: Juana Serna Masiá.


Còpia Permalink ELI